Diari Oficial de la Generalitat Valenciana


Sumari del DOGV 6413, del 09-12-2010 (2010/13219)

Notificació de laude arbitral. Expedient número COIJAC/2010/23/46.
------------------------------------------------------------------

### Dades del document

Número de DOGV
:   6413

Data del DOGV
:   09-12-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/13995


Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació de laude arbitral. Expedient número COIJAC/2010/23/46. [2010/13809]  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAC/2010/23/46, a l'empara del que s'ha disposat en els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a l'interessat que a continuació s'indica el laude arbitral recaigut en el mencionat expedient, mitjançant el present edicte:  
Interessat: Lahcene Hammaoui  
Últim domicili conegut: c/ Virgen del Rosario, núm. 10 pta. 8 (46733 Albalat dels Sorells)  
Expedient: COIJAC/2010/23/46  
Laude de data 27 de juliol de 2010 que es dicta a València en els següents termes: «Este col·legi arbitral estima la pretensió de Lahcene Hammaoui davant l'empresa reclamada Telefónica, SAU, en entendre este col·legi arbitral a la vista de les al·legacions de les parts i de la documentació que hi ha en l'expedient que l'oferta promoguda incloïa tots els servicis per un import de 14,95- més IVA, durant els quatre primers mesos, així com que els servicis suplementaris no foren contractats per la reclamant.  
Per això, este col·legi arbitral estima equitatiu que la part reclamant haurà de pagar la quantitat corresponent durant el període de vigència del servici de conformitat amb la promoció subscrita, i que ascendix a l'import de 72,84 € i.i., quantia en la qual s'inclouen els consums efectuats per la reclamant, en el termini de 15 dies a comptar des de la notificació del present laude.  
Quant a la resta de quantitats reclamades per la mercantil, esta haurà de procedir-ne a la cancel·lació immediata.  
Atenent la reconvenció formulada per la mercantil, este col·legi arbitral l'estima parcialment en els termes exposats anteriorment.»  
L'indicat laude té caràcter vinculant i executiu i és eficaç des del dia de la notificació.  
Cosa que es fa saber a l'interessat reclamant als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 60/2003, de 23 de desembre, d'Arbitratge. També se li comunica que dins dels deu dies següents a la notificació del laude podrà demanar al col·legi arbitral correcció, aclariment o complement del laude, de conformitat amb el que s'ha disposat en l'article 39. Contra el laude és possible acció d'anul·lació, que s'haurà de presentar davant l'Audiència Provincial en el termini dels dos mesos següents a la notificació o a l'aclariment a què fa referència l'article 39 de la Llei d'Arbitratge, d'acord amb el que s'ha establit en l'article 40 i següents de la Llei d'Arbitratge 60/2003.  
I perquè servisca de notificació a l'interessat consignat anteriorment, s'expedix el present edicte.  
València, 29 de novembre de 2010.- El president de la Junta Arbitral: Luis Abellán Tolosa.